Una guerra civil ye un enfrentamiento belico en o que os suyos participants no son en a suya mayoría fuerzas melitars regulars, sino que son formatas u organizatas por presonas cheneralment d'a población civil. A suya caracteristica mas común ye que o conflicto armato se desembolica en un mesmo país, enfrentando-sen entre sí presonas d'o mesmo puesto: ciudat, lugar, comunidat... esfendendo, cheneralment, dos ideyolochías u intreses diferents. En iste conflicto, bi ha a vegatas a intervención d'unidatz foranas de diferents países, incluso aduyando u colaborando con os diferents bandos d'ixa mesma guerra civil, podendo estar istas unidatz formatas por voluntarios civils que simpatizan a ideya de la un u l'atro bando.